techiaith/cofnodycynulliad_en-cy huggingface dataset:
English: Following that - and thank you for your opening question, Chair - one of the other committees that I sit on has undertaken a review of how the Joint Ministerial Committee operates, and how the different relationships between the different Governments of these islands operate also. The outcome of that report a few months ago, or the conclusion we came to, was that things could be fundamentally much better. So, following on from that, what assurance do we have? Because we did take quite a bit of evidence that said that the JMC was not working half as well as it could work. And, of course, under the new arrangements, after exiting the EU, we will be asking for much better connections and a much better relationship, and, indeed, a relationship of equals between Westminster, Scotland - Edinburgh, Cardiff and Belfast. So, what assurance can you give us that this rather old-fashioned system of the JMC that we have, which used to meet very rarely, or at least annually - and that was according to Westminster's timetable - ? I know it has been meeting more regularly because of the circumstances, butin the long term, what assurance can you give us that, fundamentally, the relationship will change from just Westminster telling the other Governments what to do, but that we can be part of a true partnership in these islands?
Welsh: Yn dilyn hynny - diolch am eich cwestiwn agoriadol, Gadeirydd - yn un o'r pwyllgorau eraill yr wyf i'n eistedd arno fo, rydym ni wedi gwneud adolygiad o sut y mae Cyd-bwyllgor y Gweinidogion yn gweithio, a sut y mae'r gwahanol berthnasau rhwng y gwahanol Lywodraethau yn yr ynysoedd hyn yn gweithio hefyd. Y canlyniad o'r adroddiad hwnnw, ychydig fisoedd yn ôl, ydy y gallai pethau fod yn sylfaenol lawer yn well. Wedyn, yn deillio o hynny, pa sicrwydd sydd gyda ni? Achos fe wnaethom ni gymryd cryn dipyn o dystiolaeth a oedd yn dweud bod Cyd-bwyllgor y Gweinidogion ddim yn gweithio hanner cystal ag y gallai weithio. Ac, wrth gwrs, yn y gyfundrefn newydd hon, rŵan, wrth adael Ewrop, rydym ni'n gofyn am lawer gwell cysylltiadau a llawer gwell perthynas, a pherthynas o gydraddoldeb, yn wir, rhwng San Steffan, yr Alban - Caeredin, Caerdydd a Belfast. Pa sicrwydd a allwch chi ei roi inni fod y gyfundrefn henffasiwn, braidd, o Gyd-bwyllgor y Gweinidogion, hynny yw a oedd yn arfer, braidd, ddim cyfarfod o gwbl, neu leiaf yn flynyddol, ar fympwy San Steffan - ? Rydw i'n gwybod ei fod e wedi bod yn cyfarfod yn fwy rheolaidd yn ddiweddar o achos yr amgylchiadau, ond yn y tymor hir, pa sicrwydd a allwch chi ei roi inni, yn y bôn, fod y berthynas yn mynd i newid rhwng ddim jest San Steffan yn dweud wrth y Llywodraethau eraill beth i'w wneud, ond ein bod ni'n rhan o wir bartneriaeth yn yr ynysoedd hyn?
English: Good morning. Welcome to the committee this morning. The difference in opinion between CAFCASS in Wales and in England is something that is going to draw some attention. People would expect CAFCASS in Wales and CAFCASS in England, perhaps, to take the same view, as you are similar bodies that, I suspect, take your evidence from the same types of sources. Can we just look at why you think there might be a difference between CAFCASS in Wales and in England, in relation to the basics of what we're discussing?
Welsh: Bore da. Croeso atom ni i'r pwyllgor y bore yma. Mae'r gwahaniaeth barn rhwng CAFCASS Cymru a CAFCASS Lloegr yn rhywbeth sydd yn mynd i fod yn tynnu sylw. Mi fyddai pobl yn disgwyl i CAFCASS Cymru a CAFCASS Lloegr, o bosib, gymryd yn union yr un safbwynt, gan eich bod chi yn gyrff tebyg sydd, rydw i'n cymryd, yn cymryd eich tystiolaeth chi o'r un mathau o lefydd. A allwn ni jest edrych ar pam rydych chi'n meddwl bod yna wahaniaeth rhwng CAFCASS Lloegr a Chymru ar rai o elfennau go sylfaenol o'r hyn yr ydym ni'n ei drafod?
English: The first item is questions to the First Minister, and I have received notification under Standing Order 12.58 that the leader of the house, Julie James, will answer questions today on behalf of the First Minister. The first question, Mark Isherwood.
Welsh: Yr eitem gyntaf yw'r cwestiynau i'r Prif Weinidog, ac rwyf wedi cael gwybod o dan Reol Sefydlog 12.58 y bydd arweinydd y tŷ, Julie James, yn ateb cwestiynau ar ran y Prif Weinidog. Y cwestiwn cyntaf, Mark Isherwood.
English: Yes. Independent general practitioner contractors and health boards will employ GP locums where there is a service need. GP practices must ensure that they are appropriately qualified and registered.
Welsh: Gwnaf. Bydd contractwyr ymarferwyr cyffredinol annibynnol a byrddau iechyd yn cyflogi meddygon teulu locwm lle bo angen gwasanaeth. Mae'n rhaid i feddygfeydd teulu sicrhau eu bod yn gymwysedig ac wedi eu cofrestru yn briodol.
English: Thank you very much indeed. Well, in 2014, the chair of the north Wales local medical committee wrote to Members calling for urgent action to tackle a growing crisis unfolding in general practice. In 2016, the vice-chair of the north Wales local medical committee wrote to Members saying that they were very aware of how precarious general practice is in north Wales, with some areas, such as Wrexham, at risk of losing more surgeries in the very near future. And, of course, Gresford is now under threat. Last week, new Welsh Government figures showed the number of registered GPs working in Wales at its lowest level since 2013, with 83 fewer in 2016 and 2017, with just over half of the GP practitioners leaving the workforce rejoining as locums. How, therefore, do you as a Government respond to the reasons given to me by some locum GPs in north Wales two and a half weeks ago for not working in Wales as being: more affordable medical defence cover for locums doing sessions in England than in Wales, on top of the separate performance list issue; extra bureaucracy when dealing with pension contributions; the curtailment of training links with north Wales medical schools; the 'stress and danger' of working in the Welsh system; and different and inferior IT systems, et cetera, et cetera?
Welsh: Diolch yn fawr iawn. Wel, yn 2014, ysgrifennodd cadeirydd pwyllgor meddygol lleol gogledd Cymru at Aelodau yn galw am gamau brys i fynd i'r afael ag argyfwng cynyddol a oedd yn datblygu ym maes ymarfer cyffredinol. Yn 2016, ysgrifennodd is-gadeirydd pwyllgor meddygol lleol gogledd Cymru at yr Aelodau yn dweud eu bod yn ymwybodol iawn o ba mor fregus yw ymarfer cyffredinol yn y gogledd, lle mae rhai ardaloedd, fel Wrecsam, mewn perygl o golli mwy o feddygfeydd yn y dyfodol agos iawn. Ac, wrth gwrs, mae Gresffordd o dan fygythiad erbyn hyn. Yr wythnos diwethaf, dangosodd ffigurau newydd Llywodraeth Cymru bod nifer y meddygon teulu cofrestredig sy'n gweithio yng Nghymru ar ei lefel isaf ers 2013, gan fod 83 yn llai nag yn 2016 a 2017, ac ychydig dros hanner y meddygon teulu a adawodd y gweithlu yn ailymuno fel meddygon locwm. Sut, felly, ydych chi fel Llywodraeth yn ymateb i'r rhesymau a roddwyd i mi gan rai meddygon teulu locwm yn y gogledd bythefnos a hanner yn ôl am beidio â gweithio yng Nghymru fel: yswiriant diogelwch meddygol mwy fforddiadwy i feddygon locwm sy'n cyflawni sesiynau yn Lloegr nag yng Nghymru, yn ogystal â'r mater rhestr perfformiad ar wahân; biwrocratiaeth ychwanegol wrth ymdrin â chyfraniadau pensiwn; cwtogi cysylltiadau hyfforddiant gydag ysgolion meddygol y gogledd; y 'straen a'r perygl' o weithio yn y system yng Nghymru; systemau TG gwahanol ac eilradd, ac yn y blaen ac yn y blaen?
English: It's true that using the same data source as previous years does give a fall of 83. However, statisticians have found quality issues with the data, which may mean it's considerably lower. And a more complete measure of GP capacity in Wales is to include all GP practitioners, locums, retainers and registrars. Using that method shows that there's a 0.3 per cent drop of about eight since 2016. However, I'm very pleased to say that, contrary to the gloomy impression, which I don't think is at all helpful, given by Mark Isherwood, following the conclusion of all three rounds of our 'Train. Work. Live.' recruitment into GP training posts, the Wales Deanery confirmed the appointment of 144 places, which surpasses the 136 training places available at the beginning of the recruitment round, which compares to 121 places filled following three rounds in 2016. This is an increase of 19 per cent, which I think everybody can be very, very pleased about, and it completely contradicts some of the gloom and despondency we hear from the opposite benches.
Welsh: Mae'n wir bod defnyddio yr un ffynhonnell ddata â blynyddoedd blaenorol yn dangos gostyngiad o 83. Fodd bynnag, mae ystadegwyr wedi canfod problemau ansawdd gyda'r data, a allai olygu ei fod yn sylweddol is. A mesuriad mwy cyflawn o gapasiti meddygon teulu yng Nghymru yw cynnwys yr holl ymarferwyr cyffredinol, meddygon teulu locwm, ymarferwyr cyffredinol wrth gefn a chofrestryddion. Mae defnyddio'r dull hwnnw yn dangos y bu gostyngiad 0.3 y cant o oddeutu wyth ers 2016. Fodd bynnag, rwy'n falch iawn o ddweud, yn groes i'r argraff ddigalon, nad wyf yn meddwl sydd yn ddefnyddiol o gwbl, a roddwyd gan Mark Isherwood, ar ôl cwblhau bob un o dair rownd ein proses recriwtio 'Hyfforddi. Gweithio. Byw.' i swyddi ymarferwyr cyffredinol dan hyfforddiant, bod Deoniaeth Cymru wedi cadarnhau penodiad 144 o leoedd, sy'n fwy na'r 136 o leoedd hyfforddi a oedd ar gael ar ddechrau'r broses recriwtio, sy'n cymharu â 121 o leoedd a lenwyd yn dilyn tair rownd yn 2016. Mae hyn yn gynnydd o 19 y cant, yr wyf yn credu y gall pawb fod yn hapus dros ben yn ei gylch, ac mae'n gwbl groes i rywfaint o'r digalondid ac anobaith yr ydym yn ei glywed gan y meinciau gyferbyn.
English: Cabinet Secretary, isn't one of the issues with locums the fact that not only can they earn £800 plus a day without the responsibilities of running a practice, but that the tax system under which they operate means that they can effectively, by setting up as a co-operation, pay just 20 per cent tax and the rest as dividends? And what, effectively, the locum system is actually doing is undermining GP practices. Is it the case that the Government is making representations or having discussions with the UK Government about changing the tax system so that it cannot actually work in this particular way and we actually give support to those who take on the day-to-day, ongoing running of GP practice and the long-term medical provision that we require from our GPs, rather than what is, understandably, people who can see far better terms and conditions and earnings by coming in as locums?
Welsh: Ysgrifennydd y Cabinet, onid yw'n wir mai un o'r problemau gyda meddygon teulu locwm yw'r ffaith nid yn unig eu bod yn gallu ennill £800 a mwy y dydd heb gyfrifoldebau rhedeg meddygfa, ond bod y system dreth y maen nhw'n gweithredu oddi tani yn golygu y gallan nhw, i bob pwrpas, drwy sefydlu fel menter gydweithredol, dalu dim ond 20 y cant o dreth a'r gweddill fel difidendau? A'r hyn y mae'r system locwm yn ei wneud, mewn gwirionedd, yw tanseilio meddygfeydd teulu. A yw'n wir bod y Llywodraeth yn gwneud sylwadau neu'n cael trafodaethau gyda Llywodraeth y DU ynghylch newid y system dreth fel nad yw'n gallu gweithio yn y ffordd arbennig hon a'n bod ni'n rhoi cymorth i'r rheini sy'n ymgymryd â rhedeg meddygfa deulu yn barhaus, o ddydd i ddydd a'r ddarpariaeth feddygol hirdymor sydd ei hangen arnom gan ein meddygon teulu, yn hytrach na'r hyn sydd, yn ddealladwy, yn bobl sy'n gallu gweld telerau ac amodau ac enillion llawer gwell trwy ddod i mewn fel meddygon locwm?
English: Yes, it's true that the introduction of IR35 in the medical profession has probably led locum GPs to consider their taxation affairs. Taxation policy is not devolved to the Welsh Government, but it does affect, obviously, our GP workforce in the same way as it does across the rest of the UK. It's not absolutely clear how it's affecting individual career decisions by GPs, but there are many other factors currently in play like professional indemnity and last person in a practice liability and that sort of thing. Of course, we have a different model in Wales as well to support this, and whilst the independent practitioner model has served us well for many years, many GP practices are finding it challenging to respond in the current situation. So, we are looking at different ways of providing that, including employed practices, and facilitating locums where younger doctors do want the flexibility that being a locum provides. So, we are looking at very different ways of providing that, alongside the multidisciplinary practices that we're also looking to implement in large numbers of practices in Wales.
Welsh: Ydy, mae'n wir ei bod yn debygol bod cyflwyno IR35 yn y proffesiwn meddygol wedi arwain at feddygon teulu locwm yn ystyried eu materion trethiant. Nid yw polisi trethiant wedi'i ddatganoli i Lywodraeth Cymru, ond mae'n effeithio, yn amlwg, ar ein gweithlu meddygon teulu yn yr un modd ag y mae yng ngweddill y DU. Nid yw'n gwbl eglur sut y mae'n effeithio ar benderfyniadau gyrfaol unigol gan feddygon teulu, ond mae llawer o ffactorau eraill ar waith ar hyn o bryd fel indemniad proffesiynol ac atebolrwydd y person diwethaf mewn practis a'r math yna o beth. Wrth gwrs, mae gennym ni wahanol fodel yng Nghymru i gefnogi hyn hefyd, ac er bod y model ymarferydd annibynnol wedi ein gwasanaethu ni'n dda am flynyddoedd lawer, mae llawer o feddygfeydd teulu yn ei chael hi'n anodd ymateb yn y sefyllfa bresennol. Felly, rydym ni'n edrych ar wahanol ffyrdd o ddarparu hynny, gan gynnwys arferion cyflogi, a hwyluso staff locwm pan fo meddygon iau eisiau'r hyblygrwydd y mae bod yn feddyg locwm yn ei gynnig. Felly, rydym ni'n ystyried ffyrdd gwahanol iawn o ddarparu hynny, ochr yn ochr â'r arferion amlddisgyblaeth yr ydym ni hefyd yn ceisio eu cyflwyno mewn nifer fawr o feddygfeydd yng Nghymru.
English: Another sign of the pressure on primary care was when those figures last week showed the number of GPs working full-time in our primary care surgeries in Wales hitting a low of more than 10 years. And, I'm sorry, but I'm not as relaxed as you are about that. You said again today, as we've heard from Government in the past, 'Don't worry about the number of full-time GPs; we've got plenty of locums.' Well, I'm afraid that's not acceptable, because what you have in a locum is somebody who will more likely work fewer hours, for more money, and it undermines the sustainability of the NHS. Isn't it about time that we saw concrete steps from Welsh Government to stop the drift towards agency and locum working, and to put primary care on a more sustainable footing for the future?
Welsh: Arwydd arall o'r pwysau ar ofal sylfaenol oedd pan ddangosodd y ffigurau hynny yr wythnos diwethaf bod nifer y meddygon teulu sy'n gweithio'n llawn amser yn ein meddygfeydd gofal sylfaenol yng Nghymru ar eu hisaf ers dros 10 mlynedd. Ac, mae'n ddrwg gen i, ond nid wyf i mor hamddenol â chi ynghylch hynny. Dywedasoch eto heddiw, fel yr ydym ni wedi ei glywed gan y Llywodraeth yn y gorffennol, 'Peidiwch â phoeni am nifer y meddygon teulu llawn amser; mae gennym ni ddigon o feddygon locwm.' Wel, mae arna i ofn nad yw hynny'n dderbyniol, oherwydd yr hyn sydd gennych chi mewn meddyg locwm yw rhywun a fydd yn fwy tebygol o weithio llai o oriau, am fwy o arian, ac mae'n tanseilio cynaliadwyedd y GIG. Onid yw'n hen bryd i ni weld camau pendant gan Lywodraeth Cymru i atal y llithriad tuag at weithio asiantaeth a gweithio locwm, ac i roi gofal sylfaenol ar sail fwy cynaliadwy ar gyfer y dyfodol?
English: Well, again, I just disagree with the take that Rhun ap Iorwerth puts on this, because, as I said earlier, there are a number of ways of looking at how many people work as GPs, as locum GPs, as retained GPs, as GP registrars, in Wales. Many of Wales's medical centres are training practices, which are responsible for training the next generation of GPs. And, as I said in response to the earlier question, we are doing very well on our training - we're recruiting more than ever before and filling all of our training places, including in previously hard-to-recruit areas, such as Ceredigion, and so on. So, I don't think it's at all helpful to put the negative spin that you're putting on it, and actually what we really want to do is broadcast the fact that so many people are very happy as a result of our 'Train. Work. Live.' campaign, to come and fill our training places and then go on to work in Wales.
Welsh: Wel, unwaith eto, rwy'n anghytuno â safbwynt Rhun ap Iorwerth ar hyn, oherwydd, fel y dywedais yn gynharach, mae nifer o ffyrdd o edrych ar faint o bobl sy'n gweithio fel meddygon teulu, fel meddygon teulu locwm, fel ymarferwyr cyffredinol wrth gefn, fel cofrestryddion meddygon teulu, yng Nghymru. Mae llawer o ganolfannau meddygol Cymru yn bractisau hyfforddi, sy'n gyfrifol am hyfforddi'r genhedlaeth nesaf o feddygon teulu. Ac, fel y dywedais mewn ymateb i gwestiwn cynharach, rydym ni'n gwneud yn dda iawn o ran ein hyfforddiant - rydym ni'n recriwtio mwy nag erioed o'r blaen ac yn llenwi pob un o'n lleoedd hyfforddi, gan gynnwys mewn ardaloedd y bu'n anodd recriwtio ynddyn nhw yn y gorffennol, fel Ceredigion, ac yn y blaen. Felly, nid wyf i'n credu ei bod yn ddefnyddiol o gwbl cynnig y safbwynt negyddol yr ydych chi'n ei roi ar y mater, a'r hyn yr ydym ni wir eisiau ei wneud mewn gwirionedd yw hysbysebu'r ffaith fod cynifer o bobl yn hapus iawn o ganlyniad i'n hymgyrch 'Hyfforddi. Gweithio. Byw.', i ddod i lenwi ein lleoedd hyfforddi ac yna mynd ymlaen i weithio yng Nghymru.
English: Will the standing First Minister make a statement on the provision of social care in North Wales?
Welsh: A wnaiff y Prif Weinidog sefydlog ddatganiad am y ddarpariaeth o ofal cymdeithasol yng Ngogledd Cymru?
English: I'm not quite sure what you mean by that, but social care plays a critical role in helping people live independently, working in partnership with health, the independent and third sectors, to manage demand and improve outcomes for people both in north Wales and nationally. This is why 'Prosperity for All' places social care as a sector of national importance.
Welsh: Nid wyf i'n hollol siŵr beth yr ydych chi'n ei olygu wrth ddweud hynny, ond mae gofal cymdeithasol yn chwarae rhan hollbwysig i helpu pobl fyw yn annibynnol, gan weithio mewn partneriaeth â'r sector iechyd, y sector annibynnol a'r trydydd sector, i reoli galw a gwella canlyniadau i bobl yn y gogledd ac yn genedlaethol. Dyna pam mae 'Ffyniant i Bawb' yn neilltuo gofal cymdeithasol fel sector o bwysigrwydd cenedlaethol.
English: Thank you for that answer. Hampshire County Council is aiming to leverage voice-activated home-speaker Amazon Echo skills to assist with adult social care. The technology can help people not only suffering with physical illness, but also help those who are suffering from loneliness and depression. According to the council, over 9,000 people are currently benefiting from assistive technology such as Amazon Echo, with 100 new referrals being made each week. Will the Welsh Government look at introducing their own trial to help tackle the social care demand in north Wales?
Welsh: Diolch am yr ateb yna. Mae Cyngor Swydd Hampshire yn bwriadu ysgogi sgiliau seinydd cartref a weithredir gan y llais Amazon Echo i gynorthwyo gyda gofal cymdeithasol i oedolion. Gall y dechnoleg helpu pobl sy'n dioddef o salwch corfforol yn ogystal â helpu'r rhai sy'n dioddef o unigrwydd ac iselder. Yn ôl y cyngor, mae dros 9,000 o bobl yn elwa ar dechnoleg gynorthwyol fel Amazon Echo ar hyn o bryd, ac mae 100 o atgyfeiriadau newydd yn cael eu gwneud bob wythnos. A wnaiff Llywodraeth Cymru ystyried cyflwyno eu treial eu hunain er mwyn helpu i fynd i'r afael â'r galw am ofal cymdeithasol yn y gogledd?
English: Yes. We already have several trials in place. It's a matter of great interest to us how we can use medical technologies of all sorts to assist with both social care and, actually, medical care. We have active pilots in place looking at exactly how we can exploit those technologies.
Welsh: Gwnawn. Mae gennym ni sawl treial ar waith eisoes. Mae'n fater o ddiddordeb mawr i ni sut y gallwn ni ddefnyddio technolegau meddygol o bob math i gynorthwyo gyda gofal cymdeithasol ac, yn wir, gofal meddygol. Mae gennym ni dreialon gweithredol ar waith yn ystyried sut yn union y gallwn ni fanteisio ar y technolegau hynny.
English: Cabinet Secretary, alarmingly, social service departments in local authorities in Wales overspent by £383 million against their budgets in 2016-17, with Cardiff Council alone exceeding their budget by a staggering £190 million. Now, many are predicted to massively overspend again over the next 12 months. Costs in social services are predicted to increase by another £344 million in the next three years, and there is evidence now that, by 2035, the number of people aged over 65 living in Wales will increase by 35 per cent and those aged over 85 by 113 per cent. This is a ticking time bomb. Now, Cabinet Secretary, what frameworks do you believe the First Minister and, indeed, your Welsh Government are putting in place now to ensure that our social care providers, and their budgets, are effectively resourced and that they are indeed futureproof for the next 20 years?
Welsh: Ysgrifennydd y Cabinet, yn frawychus, gorwariwyd £383 miliwn gan adrannau gwasanaethau cymdeithasol mewn awdurdodau lleol yng Nghymru o'i gymharu â'u cyllidebau yn 2016-17, gyda Chyngor Caerdydd ar ei ben ei hun yn gwario'r swm syfrdanol o £190 miliwn yn fwy na'i gyllideb. Nawr, rhagwelir y bydd llawer yn gorwario'n enfawr unwaith eto yn ystod y flwyddyn nesaf. Rhagwelir y bydd costau gwasanaethau cymdeithasol yn cynyddu gan £344 miliwn arall yn y tair blynedd nesaf, a cheir tystiolaeth erbyn hyn y bydd nifer y bobl dros 65 oed sy'n byw yng Nghymru, erbyn 2035, yn cynyddu gan 35 y cant a'r rhai dros 85 oed yn cynyddu gan 113 y cant. Mae hon yn sefyllfa sy'n mynd i fod yn beryglus. Nawr, Ysgrifennydd y Cabinet, pa fframweithiau ydych chi'n ei gredu y mae eich Prif Weinidog ac, yn wir, eich Llywodraeth Cymru yn eu rhoi ar waith nawr i sicrhau bod ein darparwyr gofal cymdeithasol, a'u cyllidebau, yn cael adnoddau effeithiol a'u bod wir yn barod ar gyfer y dyfodol dros yr 20 mlynedd nesaf?
English: I always find it very difficult when the Conservative Party go on about spending, in view of the money - [ Interruption.]
Welsh: Rwyf i bob amser yn ei chael hi'n anodd pan fydd y Blaid Geidwadol yn sôn am wariant, o ystyried yr arian - [ Torri ar draws.]
English: You have the money. You have the budget. You have the budget.
Welsh: Mae'r arian gennych chi. Mae'r gyllideb gennych chi. Mae'r gyllideb gennych chi.
English: It's very handy to be able to have a divided brain on this subject, but I am happy to be able to tell the Member that, here in Wales, public spending on personal social services for families and children has gone up by 22 per cent between 2010-11 and 2016-17, which is a considerable difference to the spending rise in England, which is only 5 per cent.
Welsh: Mae'n ddefnyddiol iawn gallu bod ag ymennydd ranedig ar y pwnc hwn, ond rwy'n falch o allu dweud wrth yr Aelod bod gwariant cyhoeddus ar wasanaethau cymdeithasol i deuluoedd a phlant, yma yng Nghymru, wedi cynyddu gan 22 y cant rhwng 2010-11 a 2016-17, sy'n wahaniaeth sylweddol i'r cynnydd i wariant yn Lloegr, sydd ddim ond yn 5 y cant.